Από: ΟΜΟΣΠΟΝΔΙΑ ΚΑΘΗΓΗΤΩΝ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ [info@okpe.gr]
Αποστολή: Τρίτη, 10 Ιανουαρίου 2012 3:54 μμ
Προς: pesyth@pesyth.gr
Θέμα: Ψήφισμα συμπαράστασης

Ψ ήφισμα συμπαράστασης

Το Δ.Σ. της Ομοσπονδίας Καθηγητών Πρωτοβάθμιας Εκπαίδευσης (Ο.Κ.Π.Ε.) στηρίζει τον αγώνα των συναδέλφων εκπαιδευτικών Θεατρικής Αγωγής, γιατί πιστεύουμε ακράδαντα ότι τ ο έργο που παράγεται από τους εκπαιδευτικούς Θεατρικής Αγωγής όπως και από τους εκπαιδευτικούς Μουσικής και Εικαστικών στα Δημοτικά σχολεία με Ενιαίο Αναμορφωμένο Εκπαιδευτικό Πρόγραμμα (Ε.Α.Ε.Π.) είναι σπουδαίο γιατί συμβάλλει στην κοινωνικοποίηση των παιδιών της ηλικίας αυτής και είναι απαραίτητο για την ολόπλευρη μόρφωση των μαθητών.

Ο σχεδιασμός του Νέου Σχολείου δεν μπορεί να γίνει με αυστηρά οικονομικά κριτήρια. Κανένα πιλοτικό πρόγραμμα δεν μπορεί να λειτουργήσει αποτελεσματικά στα πλαίσια του φθηνού και ευέλικτου σχολείου, με δεδομένη μάλιστα την υποχρηματοδότηση και τις μεγάλες ελλείψεις σε υλικοτεχνική υποδομή. Θέλουμε ένα Σχολείο που να προσφέρει υψηλό επίπεδο γνώσεων, εργασιακή ασφάλεια και αξιοπρέπεια στους συναδέλφους μας. Γι’ αυτό η Ομοσπονδία διεκδικεί την επέκταση της λειτουργίας των σχολείων με Ενιαίο Αναμορφωμένο Εκπαιδευτικό Πρόγραμμα (Ε.Α.Ε.Π.) σε όλα τα Δημοτικά Σχολεία και τη σύσταση οργανικών θέσεων για όλες τις ειδικότητες.

Καλούμε την ηγεσία του Υπουργείου να ανακαλέσει άμεσα όλες τις εγκυκλίους που υποβιβάζει το μάθημα της Θεατρικής Αγωγής ή το αποκλείει από το ωρολόγιο πρόγραμμα του Δημοσίου Σχολείου.

Το Δ.Σ. της ΟΚΠΕ

Ομοσπονδία Καθηγητών Πρωτοβάθμιας Εκπαίδευσης
Πρ. Κορομηλά 51-γρ. 213 Τ.Κ. 54622 Θεσσαλονίκη
Τηλ.- Fax: 2310 256260 e-mail: info@okpe.gr, www.okpe.gr
__________ Information from ESET NOD32 Antivirus, version of virus signature database 4436 (20090918) __________
The message was checked by ESET NOD32 Antivirus.
http://www.eset.com